Støtten til fredagsbaren på AAU kom fredag. Her stod rektor Finn Kjærsdam og prorektor Hanne Kathrine Krogstrup for udskænkning af fadøl i to af Studentersamfundets fredagsbarer. Med besøget i to af Studentersamfundets fredagsbarer ønskede rektoratet at vise de studerende på Aalborg Universitet, at deres fredagsbarer og øvrige sociale aktiviteter ikke er i fare, til trods for det forsøg som interesseorganisationen Danmarks Restauranter og Caféer (DRC) har gjort for at lukke landets fredagsbarer. Finn Kjærsdam og Hanne Kathrine Krogstrup skænkede således øl under parolen "Plads til hinanden - Vi støtter de Studerendes ret til fredagsbar".

Opsummering:
Flere interesseorganisationer for restaurationsbranchen har forsøgt at lukke de universitetsstuderendes fredagsbarer. Nu bakker rektor på Aalborg Universitet barerne op